URDHËR
Nr. 2231, datë 3.11.2017

PËR DELEGIM TË KOMPETENCAVE

Në zbatim të nenit 28 dhe nenit 29, të ligjit nr. 44/2015, “Kodi i Procedurave Administrative i
Republikës së Shqipërisë”, të vendimit të Këshillit të Ministrave nr. 58, datë 29.1.2004, “Për organizimin e
Drejtorisë së Sigurimit të Informacionit të Klasifikuar”, neni 26 i Rregullores së Brendshme të Drejtorisë
së Sigurimit të Informacionit të Klasifikuar, miratuar me urdhrin e Kryeministrit nr. 1, datë 14.1.2015, “Për
miratimin e rregullores së brendshme të Drejtorisë së Sigurimit të Informacionit të Klasifikuar (DSIK)”, i
ndryshuar me urdhrin nr. 150, datë 26.9.2017,

URDHËROJ:

1. Delegimin e kompetencave që lidhen me procedurat e verifikimit të sigurisë së individëve që aplikojnë për CSP dhe operatorëve ekonomikë që aplikojnë për CSI, z. Mark Ndreca me detyrë Drejtori i Drejtorisë
së Vetting-ut dhe Sigurimit Industrial.
2. Autorizoj z. Ndreca të kryejë veprimet si më poshtë:
a) Të firmosë shkresat drejtuar autoriteteve verifikuese për verifikimin e sigurisë.
b) Të firmosë shkresat me të dhënat e OE-së të certifikuar përshtatshmërisht drejtuar autoriteteve
kontraktore.

c) Të firmosë shkresat për përditësimin e rekordeve të OE-së të certifikuar përshtatshmërisht drejtuar autoriteteve kontraktore dhe OE-së.
d) Të firmosë shkresat përcjellëse për dërgimin e CSP-së tek institucionet shtetërore.
3. Ky urdhër do të jetë në fuqi deri më datë 31.12.2017.
4. Z. Ndreca nuk mund t’i nëndelegojë këto kompetenca.
5. Për zbatimin e këtij urdhri ngarkohet z. Mark Ndreca, Drejtor i Drejtorisë së Vetting-ut dhe Sigurimit
Industrial; dhe Arkiv/Protokolli i DSIK-së.
6. Ky urdhër hyn në fuqi menjëherë.

DREJTORI
Dorian Tola
